CELEX: C2007/283/62
Language: bg
Date: 2007-11-24 00:00:00
Title: Дело T-366/07: Жалба, подадена на 24 септември 2007 г. — The Procter & Gamble/СХВП — Prestige Cosmetics (P&G PRESTIGE BEAUTE)

24.11.2007   
            
            
               BG
            
            
               Официален вестник на Европейския съюз
            
            
               C 283/34
            
         Жалба, подадена на 24 септември 2007 г. — The Procter & Gamble/СХВП — Prestige Cosmetics (P&G PRESTIGE BEAUTE)
   (Дело T-366/07)
   (2007/C 283/62)
   Език, на който е изготвена жалбата: английски
   Страни
   
      Жалбоподател: The Procter & Gamble Company (Cincinnati, Съединени щати) (представител: K. Sandberg, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Prestige Cosmetics Srl (Anzola Emilia, Италия)
   Искания на жалбоподателя
   
               —
            
            
               Да бъде отменено Решение на Втори апелативен състав от 19 юли 2007 г. по дело R 681/2006-2;
            
         
               —
            
            
               Да бъде отхвърлено възражение № B 311 318 от 2 октомври 2000 г. в частта, в която е уважено с решението на отдела по споровете от 21 март 2006 г.;
            
         
               —
            
            
               Ответникът да бъде осъден да понесе съдебните разноски;
            
         
               —
            
            
               Встъпилата страна да бъде осъдена да понесе разноските, направени пред СХВП.
            
         Правни основания и основни доводи
   
      Заявител на марката на Общността: Жалбоподателят.
   
      Марка на Общността, предмет на спора: Словната марка „P&G PRESTIGE BEAUTE“ за, наред с други, стоки от клас 3
   
      Притежател на марката или знака, на който е направено позоваване в процедурата по възражението: Prestige Cosmetics Srl
   
      Марка или знак, на който е направено позоваване в подкрепа на възражението: Националните фигуративни марки „prestige“ за стоки от клас 3
   
      Решение на отдела по споровете: Частично уважава възражението
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) от Регламент (ЕО) № 40/94, доколкото липсва вероятност от объркване между заявената марка и по-ранните марки, тъй като стоките, за които те се отнасят, са различни, и марките ясно се различават една от друга.